Jon Kennedining qizi AQShning Yaponiyadagi elchisi etib tayinlandi

AQSh senati Yaponiyadagi elchi lavozimiga Amerikaning 35-prezidenti Jon Kennedining qizi Kerolayn Kennedi nomzodini tasdiqladi. Bu haqda Associated Press agentligi xabar bermoqda.

 Kerolayn Kennedi AQSh Senati Tashqi aloqalar qo‘mitasining Yaponiyadagi elchi lavozimiga uning nomzodini ko‘rib chiqish bo‘yicha yig‘ilishida. Foto © AP Photo/Carolyn Kaster
Kennedi AQShning Yaponiyadagi elchisi sifatida ishlayotgan ilk ayol kishidir. Vashington Tokio bilan yaqin aloqada bo‘lgani sababli, ushbu lavozim eng asosiy diplomatik lavozimlardan biri hisoblanadi.
Kerolayn taniqli oilaning elchi mansabini egallagan uchinchi vakilidir. Uning bobosi Jozef Kennedi prezident Franklin Ruzvelt davrida AQShning Berlindagi vakili bo‘lgan. Ammasi Jin Kennedi esa Bill Klinton prezidentligida Irlandiyadagi elchi bo‘lib ishlagan.
Kennedining nomzodi iyul oyidayoq Barak Obama tomonidan Senatga kiritilgan edi. Taniqli oila vakilasi AQShning joriy prezidentiga uning har ikkala saylov kampaniyasi chog‘ida ko‘mak bergan, 2012-yilda esa uning saylovoldi shtabi rahbariyati tarkibida bo‘lgan.
Ayni paytda 55 yoshda bo‘lgan Kerolayn muvaffaqiyatli advokat hamda bestseller bo‘lgan bir necha kitoblar muallifidir. U bugungi kunda Jon Kennedining yolg‘iz farzandi: uning uch nafar aka-opalari vafot etgan.